# Vall d'Aussau

La vall d'Aussau (en occità Vath d'Aussau i en francés Vallée d'Ossau) és una vall del cantó nord dels Pirineus, que forma part del Bearn, i administrativament, del departament francés dels Pirineus Atlàntics i de la regió d'Aquitània.

## Parçan occitan

Segons la proposta de divisió administrativa d'Occitània del diari Jornalet, basada en l'obra de Frederic Zégierman Le Guide des pays de France, la Vall d'Aussau és un parçan o comarca d'Occitània ubicada a la regió de la Gascunya, subregió del Bearn.
Oficialment, les comunes de la Vall d'Aspa estan adscrites administrativament i situades al sud-est del departament francès dels Pirineus Atlàntics, a la regió administrativa de Nova Aquitània.

## Geografia

La vall d'Aussau és una de les tres grans valls de la muntanya del Bearn, conjuntament amb la d'Aspa i la de Varetons. És una vall de tipus glaciar i s'estén, de sud a nord, des del Coll del Portalet, fronterer amb l'Aragó, fins a la població de Revenac, a quinze quilòmetres de Pau. El curs d'aigua que marca la vall s'anomena Gave d'Aussau, branca matriu de la Gave d'Auloron. Aquest riu s'inicia a sota el pic de Migdia d'Aussau (en occità Meideia d'Aussau i en francés Midi d'Ossau) a 2.884 metres d'altitud, que és el punt culminant de la contrada.

## Toponímia

El topònim Aussau apareix en el nom del poble Oscidates i Osquidates Montani i Campestres. Després es testifica en les formes Valis Ursaliensis (1127, reforma del Bearn), Orsalenses i Orsal (respectivament 1154 i 1170, títols de Barcelona), Arcidiagonat d'Ossau (1249, notarials d'Auloron) i Ursi-Saltus (1270, títols d'Aussau).
El seu nom gascó és Vath d'Aussau. Els noms medievals valis ursaliensis o Orsal suggereixen que la regió pren el nom de l'os (llatí ursus + sufix adjectival -al / -au). Més probablement, el topònim Aussau deriva de l'acrònim urs, que es pot trobar a Orsa (afluent de la Garona) o Ossa (afluent de la Gave de Pau).

## Referències

* ↑ «Las encontradas d’Occitània» (en occità). Jornalet, 12-06-2016. [Consulta: 6 gener 2025].
* ↑ «Lo trabalh de recuperacion de las encontradas d’Occitània contunha» (en occità). Jornalet, 30-10-2016. [Consulta: 6 gener 2025].
* ↑ «País» (en occità). Jornalet. [Consulta: 15 gener 2025].
* ↑ Plini el Vell, Història natural, Llibrere IV.
* 1 2 3 4 5 Raymond, Paul. Dictionnaire topographique Béarn, Pays basque (en francès). Louis Rabier, 2015. ISBN 978-2366740196.
* ↑ Reforma del Bearn, Arxius departamentals dels Pirineus Atlàntics, col. «manuscrits del segle XVI al segle XVIII».
* ↑ Títols publicats a l'apartat de proves de l'Histoire de Béarn de Pierre de Marca.
* ↑ Notarials d'Auloron - Arxius departamentals dels Pirineus Atlàntics.
* ↑ Títols de la Vall d'Aussau - Arxius departamentals dels Pirineus Atlàntics.
* ↑ Astor, 2002, p. 557.
* ↑ Grosclaude, 1991, p. 380.
* ↑ Fénié, Bénédicte; Fénié, Jean-Jacques. Dictionnaire des pays et provinces de France (en francès). Sud-Ouest, 2000. ISBN 2-87901-367-4.

## Bibliografia

* Astor, Jacques. Dictionnaire des noms de famille et des noms de lieux du midi de la France (en francès). Millau: Éditions du Beffroi, 2002. ISBN 2-908123-59-2.
* Grosclaude, Miquèu. Dictionnaire toponymique des communes du Béarn (en francès). Pau: Escòla Gaston Febus, 1991. ISBN 9782350680057.